Kiyimdagi ketchup, dezodorant, siyoh kabi dog‘larni bartaraf etishga yordam beradigan usullar

Kiyimlardagi dog‘ni qanday qilib bartaraf qilishni bilmayotganlarga ushbu tavsiyalar asqatishi aniq.

Limon sharbati zangni ketkazadi
Zang dog‘ini ketkazish uchun uning ustiga tuz sepib, keyin limon sharbati quyib, biroz quyoshda qoldiring. Keyin kir yuvadigan mashina ichiga soling.

Tuz va sirka dezodorant izini ketkazishda 
Tuzni suvga aralashtirib dog‘ ustiga surting, birozdan keyin yuvib tashlang. Yoki kiyimni oq sirka aralashtirilgan muzdek suvga bo‘ktirib qo‘ying. 1 soatdan keyin cho‘tka bilan ishqalang.

Qaynagan suv mevadan qolgan izni bartaraf qiladi
Tog‘oraga dog‘ bo‘lgan kiyimni soling. Chetini rezinka bilan mahkamlab, ustidan qaynagan suv quying.

Qon dog‘ini ozgina mahsulotlar bilan ketkazsa bo‘ladi
Qon teggan kiyimni birinchi sovuq suvga bo‘ktiring. Harorat qancha past bo‘lsa, shuncha yaxshi. Yaxshilab iviganidan keyin tuz va shampundan foydalaning. Keyin yaxshilab yuvib tashlang.

Oddiy bo‘r yog‘ dog‘ini bartaraf qiladi
Dog‘ ustiga bo‘r surting. Ustidan iliq yoki qaynoq suv quyib, yuvib tashlang.

Go‘sht selini ketkazish uchun yuvish vositalari shart emas
Bunday kiyimni sovuq suvda oqizib turish kifoya.

Ketchup dog‘ini sirka yordamida bartaraf qilsa bo‘ladi
Dog‘ni sovuq suvda yuvib tashlab, keyin yuvish vositasi surtilgan toza latta bilan arting.

Siyohni ketkazish
Siyoh dog‘larini ketkazishda tarkibida spirt bo‘lgan suyuqlik yaxshi samara beradi. Masalan, qo‘l uchun sanitayzer
yoki soch lakini matoga sepib, 1-3 daqiqaga qoldiring, keyin salfetka bilan artib tashlang. Oxirida kir mashina ichiga solib yuving.

O‘simliklardan qolgan dog‘ni idish yuvadigan vosita yaxshi ketkazadi
Suv va 3 foizli vodorod peroksidini 1:1 nisbatda aralashtiring va kiyimni aralashmaga ivitib qo‘ying. Yoki idish yuvadigan vosita bilan arting.

Xantal dog‘ini ikkita oddiy vosita bilan bartaraf qilsa bo‘ladi
Buning uchun yarim stakan suvga 2 osh qoshiq idish yuvadigan vosita hamda oq sirka aralashtiring. Aralashmani dog‘ga surtib, birozdan keyin issiq suvda yuvib tashlang.